
Capitolul 1 
EUROPA SUB ASEDIUL TERORISMULUI ISLAMIST 


Dr. Mirela ATANASIU 


Islamul este o religie monoteistă, care vehiculează „acceptarea şi supunerea față de 
învățăturile lui Dumnezeu (Allah), revelate profetului Mohamed”. Religia islamică este 
guvernată de un cod propriu de legi și norme stricte de comportament. Adepții care susțin și 
urmează legile Islamului se numesc musulmani. 

Musulmanii cred că Allah a revelat, prin profeți, legile sale în diferitele stadii istorice ale 
omenirii, de aceea acceptă, pe lângă Coran — considerat a fi desăvârşirea tuturor învățăturilor 
sfinte (aşa cum și Islamul este considerat religia care desăvârşește toate celelalte religii)” —, și alte 
scripturi, precum Tora lui Moise, Psalmii lui David şi Evanghelia lui Isus, deşi le consideră 
impure și distorsionate, chiar inferioare”. 

Islamismul este o ideologie care cere aderarea deplină a omului la legea Islamului şi 
respinge cât mai mult posibil influenţa din exterior, cu unele excepţii (cum ar fi accesul la 
tehnologie medicală şi militară). Islamismul manifestă un antagonism profund faţă de non- 
musulmani şi exprimă o ostilitate specială față de Occident“. Mai mult, acesta oferă o modalitate 
de abordare şi de control al puterii de stat, de a conduce societatea şi a modela individul, 
constituind un rezultat direct, dar și vehicul al transformării lumii musulmane. 

Islamismul vehiculează și ideea că „legea islamică trebuie să fie stabilită prin Jihad 
violent (războiul sfânt), care poate include teroare şi acte teroriste pentru realizarea cărora fiecare 

musulman trebuie să fie pregătit să se sacrifice”. Așadar, putem considera că Islamismul este de 


l I, A. Ibrahim, A brief Illustrated Guide to Understand Islam, Second edition, Darussalam, Publishers and 
Distributors, Houston, Texas, USA, 1997, p. 45. 

E Lajna Imaillah, Pathway to Paradise. A Guidebook to Islam, Lajna Imaillah, USA, 1996, disponibil online la: 
https://www.alislam.org/books/pathwaytoparadise/LAJ-chp1.htm, accesat la 08.03.2016. 

* Coranul (în limba română), p. 177, 347, 812, disponibil online la: http://ar.islamway.net/SF/quran/data/ 
The_Holy_Quran_Romanian.pdf, accesat la 24.03.2016. 

* Daniel Pipes, Distinguishing between Islam and Islamism, Center for Strategic and International Studies, June 30, 
1998, disponibil online la: http://www.danielpipes.org/954/distinguishing-between-islam-and-islamism, accesat la 
09.03.2016. 

° Idem. 


natură fundamentalistă şi radicală, promovând terorismul ca mijloc de atingere a scopului final, 
acela al acceptării legii islamice într-un Stat islamic global. 

În susținerea afirmației noastre anterioare este constatarea vizibilă că islamismul a devenit 
o forță politică ce conduce guverne în state precum Iran, Sudan şi Afganistan“, de aceea a fost 
denumit și „Islam politic încadrând Islamul pe ansamblu ca fiind mai degrabă ideologie politică 
decât religie”. Mai mult, islamiștii” consideră că „Islamul reprezintă o credință care are un 
cuvânt de spus în ce priveşte modalitatea în care politicul şi societatea trebuie să fie organizate și 
lumea musulmană să funcţioneze în perioada contemporană”. 

Cu privire la ideea despre violenţă (recte terorism), există două afirmaţii contradictorii 
care generează polemici chiar şi între musulmani. Pe de o parte, în Coran, Islamul se afirmă ca 
fiind „o religie a milei, care nu permite terorismul”. Pe de altă parte, Islamismul prin legea 
islamică (Sharia) arată că „musulmanii merită să domine, deoarece modul lor de viaţă este 

superior”, iar statele care nu urmează Sharia, indiferent că fac parte din lumea musulmană sau 


occidentală și pun omul mai presus de Dumnezeu în politicile lor legislative şi sociale, trebuie 
convertite sau distruse. 

Terorismul de factură fundamentalist-islamică reprezintă cea mai cunoscută şi răspândită 
formă de manifestare a terorismului religios. El stă la baza desfăşurării a numeroase conflicte 
între Israel şi palestinieni, între şiţii şi suniții din Maghreb, Orientul Mijlociu şi Apropiat”, între 
Rusia şi Daghestan sau Cecenia, între sârbi şi bosniacii musulmani sau albanezii kosovari. 

Terorismul islamist îmbină Islamul şi politica, fiind un mijloc de coerciţie sau eliminare a 
„infidelilor” (kuffar)? utilizat în contextul ducerii Jihadului (războiului sfânt). Promotorii 
acestuia sunt radicaliştii islamiști (jihadişti) care îi găsesc o justificare „morală” și „legitimă” 


prin ideologia Islamismului pe baza interpretării conjuncturale a unor precepte religioase ale 


* Idem. 

7 A se vedea: Mohammed Ayoob, The Many Faces of Political Islam: Religion and Politics in the Muslim World, 
University of Michigan Press, USA, 2008, p. 2. 

* În contextul diferenţierii între Islam și Islamism, considerăm că în exprimare trebuie să se ţină cont şi de separarea 
în termenii folosiţi când ne referim la adepţii religiei şi ideologiei, respectiv musulmani şi islamiști. 

? Mohammed Ayoob, op. cit. 

191. A. Ibrahim, op. cit., p. 59. 

1! Ami Isserof, „Islamism” în Encyclopedia of the Middle East, 20 decembrie 2008, disponibil online la: 
http://www.mideastweb.org/ Middle-East- Encyclopedia/islamism.htm, accesat la 10.03.2016. 

2 De-a lungul timpului, disputa dintre șiiți şi suniţi a stârnit fratricide sângeroase. Disputa teologică dintre aceștia 
are la bază faptul că suniţii urmează direct Sunna Profetului Mohamed nerecunoscând intermedierea oferită de 
clerici iar şiiţii ce îl recunosc pe Ali drept primul succesor al Profetului şi așteaptă venirea lui Mahdi (Mesia). A se 
vedea pe larg: http://adevarul.ro/international/in-lume/islam-conflictul-interconfesional-povestea-farasfarsit-l_520f 
634bc7b855ff56e73980/index.html. 

3 Robert Spencer, director al Jihad Watch, autorul cărţii „The Complete Infidels’ Guide to the Koran” identifică 
într-un interviu că „infideli sunt consideraţi politeiștii şi parte din evrei şi creştini”. A se vedea: Jamie Glazov, The 
Complete Infidel's Guide to the Koran, Robert Spencer's new book delivers a chilling warning call, 6 octombrie 
2009, disponibil online la: http://wvww.frontpagemag.com/fpm/2525 1/complete-infidels-guide-koran-jamie-glazov- 
jamie-glazov, accesat la 10.03.2016. 


Islamului, scoase din context sau „ajustate”, pentru a servi unor scopuri politice. Aşadar, acest 
tip de terorism, prin extrapolare la cele prezentate deja, este o formă violentă de manifestare a 
unor grupări islamiste fundamentaliste, care urmăresc atingerea scopului politic final — 
impunerea prin forță și teroare a Islamului ca religie unică şi a ideologiei Islamismului peste tot 
în lume. 

Terorismul islamist a devenit mai fervent după momentul 11 Septembrie 2001 din SUA, 
iar agenda politică a radicalilor a căpătat un caracter tot mai difuz, după cum se poate observa 
comparând scopurile politice ale Al-Qaeda şi ale organizației Stat Islamic (SI). Pe când Al- 
Qaeda îşi constituise scopuri precise, spre exemplu retragerea forțelor americane din Arabia 
Saudită sau schimbarea regimului politic în statele Golfului Persic sau ale Orientului Mijlociu, 
în 2014, SI își propune scopuri utopice, precum cel declarat de Abu Muhammad al-Adnani, care 
îndeamnă la uciderea tuturor necredincioşilor indiferent dacă sunt americani sau europeni „mai 
ales a celor francezi care sunt duşmănosi și murdari” '*, dar şi a necredincioşilor australieni sau 
canadieni, inclusiv uciderea cetățenilor țărilor care au intrat în coaliția împotriva SI. Aşadar, 
ideologia lor împarte lumea în două, a „credincioşilor” şi a „necredincioşilor”, iar toți cei 
„necredincioşi” trebuie suprimaţi, indiferent de mijloacele folosite. 

Organizaţii teroriste islamiste s-au răspândit în lume, cele mai cunoscute grupări din 
această categorie fiind: Hezbollah (activ în Liban şi Iran), Hamas şi Jihadul Islamic (în teritoriile 
israeliene ocupate); Taliban (Afganistan); Tigri Tamili (Sri Lanka), PKK (Turcia, Irak), Grupul 
Islamic Armat (Algeria), Tehrik-I-Taliban (activează la granița afgană cu Pakistanul), Boko 
Haram (Nigeria) şi reţelele teroriste transnaționale precum organizaţia Frații Musulmani (Hamas 
se recunoaşte a fi o aripă a acesteia — acționează în Egipt, Siria, teritoriile palestiniene ocupate 
etc.) Al-Qaeda şi cea mai nouă şi recrudescentă organizație teroristă a momentului, auto- 
proclamatul Stat Islamic (cu baza în Orientul Mijlociu, dar care are simpatizanți şi recruți 
inclusiv în statele occidentale). 

Indiferent de organizaţiile care îl proliferează, prin esenţa sa fundamentalistă religioasă 
care îl face atractiv pentru adepţii săi, formele atipice de manifestare şi nivelul de agresivitate 
manifestat, acest tip de terorism constituie nu numai „un pericol public” , ci şi o ameninţare 


majoră la adresa securităţii şi stabilităţii naţionale, regionale şi internaţionale. 


14 The Erik Castren Institute of International Law and Human Rights, Indirect Responsibility for Terrorist Acts. 
Redefinition of the Concept of Terrorism Beyond Violent Acts, Martinus Nijhoff Publishers, Leiden, the Netherlands, 
2010, p. xxx. 

15 Abu Muhammad al-Adnani, Indeed Your Lord Is Ever Watchful, 22 September 2014, disponibil online la: 
https://pietervanostaeyen.wordpress.com/2014/09/25/abu-muhammad-al-adnani-ash-shami-indeed-your-lord-is- 
ever-watchful/, accesat la 02.12.2015. 


Pe site-ul Religion of Peace” se arată că, pe întreg globul, numai pe parcursul anului 
2015, acţiunile teroriștilor de factură islamistă au înregistrat 2.858 de atacuri în 53 de ţări, în care 
27.588 de persoane au fost ucise şi 26.136 rănite". Tot aceeaşi sursă precizează că de la 
momentul 11 Septembrie din SUA din 2001, s-a înregistrat un număr total de 28.042 atacuri 
teroriste violente" revendicate de organizaţii islamiste. Pe baza datelor preluate din aceeași sursă, 
prezentăm evoluția activităţii teroriste islamice pentru a identifica unele tendinţe redate de 
indicatorii stabiliți respectiv număr de atacuri armate, număr de state pe teritoriul cărora au avut 


loc atacurile, numărul de victime ucise şi numărul de victime rănite. 


Număr Mamay srate Persoane | Persoane 
An i ținte ale , Dus Observaţii 
atacuri : : ucise rănite i 
atacurilor 
2001 177 13 3.537 3.561 
2002 667 24 2.849 6.055 
2003 870 33 3.273 6.772 
2004 1.115 38 7.166 14.574 
2005 1.845 38 7.625 12.855 
2006 2.779 43 15.245 19.496 
2007 3.096 46 20.478 27.317 
2008 2.212 42 10.798 18.088 
2009 2.131 40 9.176 18.612 
2010 2.023 48 9.233 17.461 
2011 1.986 58 9.086 16.921 
2012 2.480 57 11.546 20.254 
2013 2.821 50 16.774 29.577 
2014 3.001 55 32.863 27.522 
2015 2.859 53 27.594 26.145 
2016 493 39 5.170 6.803 | Ianuarie - martie 
Total la 30.555 192.413 283.329 
28.03.2016 (din care 
28.042 au 
înregistrat 
persoane 
decedate) 


Tabelul nr. 1 — Situația atacurilor teroriste islamiste în perioada ianuarie 2001- 
martie 2016 

Sursă: Datele sunt preluate de pe Site-ul Religion of Peace, disponibil la: 
http:/www.thereligionofpeace.com 


Dintre actele comise în această perioadă, majoritatea au vizat ținte din regiunile 


tradițional afectate de terorism radical islamic (Siria, Irak, Pakistan, India, Indonezia, Israel etc.). 


16 Site-ul Religion of Peace se afirmă ca fiind pluralist, non-partizan, preocupat de învățăturile politice şi religioase 
ale Islamului. A se vedea: http://www.thereligionofpeace.com/pages/site/about-site.aspx, accesat la 24.03.2016. 

7 List of Islamic Terror: 2015, 2016, disponibil online la: 
http://www.thereligionofpeace.com/attacks/attacks.aspx?Yr=2015, accesat la 22.03.2016. 

'5 Islamic Terrorists, a se vedea: http://www.thereligionofpeace.com/pages/site/about-site.aspxIdem, accesat la 
24.03.2016. 


În anul 2007, s-au înregistrat cele mai multe atacuri teroriste islamiste (3.096), valori apropiate 
de acest maxim fiind observate începând cu anul 2013. O altă observaţie este aceea că numărul 
morților și răniților a crescut brusc în perioada 2013-2015, iar pentru 2016, previziunile sunt la 
fel de sumbre. Numai în primul trimestru al anului în curs deja au avut loc atentate teroriste în 39 
de state de pe glob, cu victime numeroase. 

Într-un studiu al Pew Research Center se arată că, în 2010, majoritatea statelor europene 
dețineau comunităţi musulmane, dar cele mai numeroase erau constituite în Germania şi Franţa 
(fiecare cu aproximativ 5 milioane etnici). Minorităţi musulmane ce reprezentau aproximativ 5% 
din populațiile autohtone mai erau și în Regatul Unit al Marii Britanii (aproximativ 3 milioane 
persoane), Italia (aproximativ 2,2 milioane), Bulgaria (peste 1 milion), Olanda (aproximativ | 
milion), Spania (sub un milion), Belgia şi Grecia (aproximativ 600.000 cetăţeni fiecare), Austria 
şi Suedia (aproximativ 450.000)”. Proveniența majorităţii etnicilor musulmani cu cetăţenie în 
statele europene o reprezentau Turcia, Kosovo, Irak, Bosnia-Herţegovina, Maroc, Algeria sau 
Tunisia. 

În anul 2015, Siria, Afganistan şi Irak sunt surse majore de imigranţi (mai mult de 80%%) 
către Europa, iar statele cele mai asaltate cu cereri de azil sunt Germania, Suedia, Ungaria, 
Franţa, Italia şi Austria”. Astfel, Germania a primit mai mult de 1,1 milioane de solicitanți de 
azil în 2015, iar alte sute de mii de imigranţi se află în drum către Germania şi statele nordice 
traversând Ungaria, Croaţia, Austria, Serbia sau alte rute ocolitoare. De asemenea, între 2.000 şi 
5.000 de imigranţi sunt campaţi în portul francez Calais, având ca destinaţie finală Marea 
Britanie”. Ulterior, în septembrie, miniştrii de interne ai UE au aprobat un plan de relocare a 
120.000 de imigranţi” pe întregul continent în următorii doi ani, alocând cote obligatorii unor 
state precum România, Republica Cehă, Slovacia şi Ungaria. 

Într-un studiu al Organizaţiei Internaţionale pentru Migraţie (OIM) realizat în 2003 se 
semnala că „terorismul internațional este, ţinând cont de dimensiunile sale transfrontaliere, o 

problemă creată de migrație”. Inmulţirea actelor teroriste în state care găzduiesc imigranți nu au 


1 Conrad Hackett, 5 facts about the Muslim population in Europe, 17 noiembrie 2015, disponibil online la: 
http://w ww .pewresearch.org/fact-tank/2015/11/17/5-facts-about-the-muslim-population-in-europe/, accesat la 
15.04.2016. 

2 Why is EU struggling with migrants and asylum?, 3 martie 2016, disponibil online la: http://www.bbc.com/ 
news/world-europe-24583286, accesat la 22.03.2016. 

?l Migrant crisis: Migration to Europe explained in seven charts, 4 martie 2016, disponibil online la: 
http://www.bbc.com/news/world-europe-3413191 1, accesat la 23.03.2016. 

? Why is EU struggling with migrants and asylum?, art. cit. 

3 Annex. European schemes for relocation and resettlement, 2015, disponibil online la: http://ec.europa.eu/ 
dgs/home-affairs/what-we-do/policies/european-agenda-migration/background- 
information/docs/communication_on_the_ european_agenda_on_migration_annex_en.pdf, accesat la 29.03.2016. 

* International Terrorism and Migration, June 2003, International Organization of Migration, p. 2, disponibil 
online la: https://www.iom.int/jahia/webdav/site/myjahiasite/shared/shared/mainsite/activities/tcm/Int_terrorism_ 
migration.pdf, accesat la 21.03.2016. 


făcut decât să întărească această idee. Cele mai lovite state de flagelul terorist extremist islamic 
în perioada post 11 Septembrie 2001, până la 31.03.2016, au fost: Regatul Unit al Marii Britanii 
(37 atacuri de acest gen), Franţa (32), Germania (14), Kosovo (13), Belgia (8) şi Danemarca 
(5)%5. Printre cele mai violente atacuri teroriste ale perioadei pe continentul european au fost 
următoarele: Madrid — 11 martie 2004, Londra — 7 iulie 2005, Paris — 2 noiembrie 2011, 
Toulouse — martie 2012, Londra — 22 mai 2013, Bruxelles - 24 mai 2014, Paris — 7 ianuarie 
2015, Turcia — 20 iulie 2015, Turcia - 10 octombrie 2015, Paris — 13 noiembrie 2015, Bruxelles 
— 22 martie 2016, toate fiind revendicate de organizaţii teroriste islamiste. 

Așadar, după multiplele atentate teroriste executate de jihadiști în Paris, ce au rezultat cu 
146 morţi, Bruxelles a fost următoarea țintă în Occident, deşi autoritățile belgiene au ridicat 
nivelul de alertă antiteroristă la maxim, ca urmare a identificării unei „amenințări grave şi 


iminente cu un atac similar precum cel din Franţa”? 


şi s-au stabilit măsuri stricte de securitate, 
mobilizându-se forțe militare de o amploare egalată de cele luate în cel de-al Doilea Război 
Mondial în această regiune. 

Organizatorul atacului din Paris a fost identificat a fi Abaaoud Abdelhamid de 27 ani din 
Belgia, care a trăit în cartierul Molenbeek din Bruxelles, cunoscut ca un refugiu pentru 
extremiști. 

La câteva zile după arestarea lui Abdelhamid, primul atac bruxellez a fost dat la 
aeroportul Zaventem, iar următorul a vizat staţia de metrou Maelbeek, situată în apropierea 
instituţiilor europene. Ambele evenimente s-au soldat cu cel puţin 31 de persoane decedate şi 
peste 300 rănite”. Organizația Stat Islamic a revendicat aceste atacuri. Ulterior, ancheta 
procuraturii dezvăluia tot mai multe dovezi că atacurile au fost efectuate de către aceeași rețea a 
organizației teroriste SI responsabilă pentru carnagiul din noiembrie 2015, la Paris. În urma 
anchetei şase persoane au fost arestate, iar autoritățile caută încă alți doi suspecti. 

Pe parcursul aceleiaşi anchete s-a vehiculat inclusiv ideea că extremiştii planificaseră 
inițial un atac asupra unui sit nuclear în Belgia, dar au decis să schimbe obiectivele după 
raidurile poliției desfăşurate în perioada aceea în Bruxelles”. Deşi neconfirmată informația, este 
interesant că, la numai două zile distanță, Regatul Unit al Marii Britanii şi SUA discută să 


desfăşoare în comun un exercițiu care să simuleze atacuri teroriste asupra unor centralele 


3 Date preluate de pe Site-ul organizației Religion of Peace, disponibil online la: 


http://www.thereligionofpeace.com, accesat la 31.03.2016. 

% Brussels Terror Alert Raised amid ‘Imminent’ Threat of Attack, 21 noiembrie 2015, disponiibl online la: 
http://www.wsj.com/articles/belgium-lifts-terror-alert-to-highest-level-in-brussels-1448097741, accesat la 
03.12.2015. 

” Brussels attacks: Belgium police arrest six people after suicide bombings, 25 martie 2016, disponibil online la: 
http://www .theguardian.com/world/2016/mar/24/brussels-police-attacks-identify-man-suicide-bomber-accomplice, 
accesat la 30.03.2016. 


28 Idem. 


nucleare pentru a le testa capacitatea de apărare la atacuri informatice și a explora rezistența 
infrastructurii nucleare la un atac terorist direct”. 

Un alt factor îngrijorător este că membrii organizației Stat Islamic folosesc tactici din ce 
în ce mai diverse pentru a recruta noi adepți. De exemplu, după câteva zile de la atacurile din 
Belgia, în 27 martie 2016, multor tineri de religie musulmană din districtul Molenbeek li s-a 
trimis un mesaj text pe telefonul personal, cu îndemnul de a se alia în lupta împotriva 
occidentalilor“. Mesaje antisemite similare sunt postate pe rețele de socializare precum 
Facebook sau Twitter sau sunt trimise pe adresele de e-mail ale acestora. 

Recentul aflux masiv de refugiați în Europa (aproximativ 1 milion numai în 2015), din 
state precum Siria sau Irak evidențiază riscul ca grupurile jihadiste să infiltreze unii din membrii 
acestora printre imigranţi pentru a realiza noi atacuri în Europa. Astfel, arealul de acţiune a SI 
poate căpăta dimensiuni din ce în ce mai extinse, până la nivel global, dacă membrii săi se 
organizează pe teritoriul occidental, context în care fenomenul terorist poate căpăta amploare şi 
acțiunile care acum sunt inițiate cu prioritate de către extremiști mai puţin organizați pot fi mai 
bine planificate din teritoriul țintit. 

Organizația Stat Islamic, spre deosebire de alte grupări teroriste, şi-a dezvoltat rădăcini 
adânci în Europa de Vest, Maghreb, Turcia şi Orientul Mijlociu, de unde a recrutat mai multe mii 
de jihadişti. În acest sens, specialiştii Institutului Carnegie afirmă „Contingentele cele mai mari 
de jihadişti provin din Orientul Mijlociu (5.800), ţările din Magreb (5.300), UE (între 2.600 şi 
3.000) şi Turcia (undeva între 400 şi 1.000)”, avertizând totodată că, probabil, cifrele relatate de 
agenţiile oficiale sunt substanțial mai mari. 

Rețelele de sprijin pe care aceste grupări teroriste le construiesc în interiorul statelor 
europene pentru strângere de fonduri, recrutare şi activități de propagandă ar putea deveni un 
element din ce în ce mai periculos și o bază de atacuri teroriste pe pământul european. Cu atât 
mai periculoşi se dovedesc a fi teroriştii potenţiali adoptați de societățile occidentale, deoarece, 
spre deosebire de celulele expediate din Orientul Mijlociu, acestea cunosc mult mai bine cum să 
mărească capacitatea de lovire și numărul de victime, studiind vulnerabilităţile societăților 
adoptive. 

Tipurile de acte teroriste islamiste s-au multiplicat şi au devenit mai fervente, căpătând 


caracteristici paroxistice, iar violența a început a fi aplicată de către grupuri din ce în ce mai 


” UK and US to simulate cyber-attack on nuclear plants to test resilience, 31 martie 2016, disponibil online la: 
http://www .theguardian.com/uk-news/2016/mar/3 1/uk-us-simulate-cyber-attack-nuclear-plants-test-resilience, 
accesat la 31.03.2016. 

* Brussels attacks: "Fight the westerners' text sent to youths in Molenbeek, 28 martie 2016, disponibil online la: 
http://www .theguardian.com/world/2016/mar/28/brussels-attacks-fight-westerners-text-sent-youths-molenbeek-isis, 
accesat la 29.03.2016. 

3l Marc Pierini, The European Union Must Face the Islamic State, 2 octombrie 2014, disponibil online la: 
http://carnegieeurope.eu/publications/?fa=5682.1, accesat la 25.03.2016. 


organizate, cu mijloace armate sofisticate şi cu din ce în ce mai multe victime înregistrate. Statul 
Islamic utilizează din ce în ce mai mult extremiști sau recruți care sunt cetăţeni ai statelor 
respective, aşadar cu libertate de mișcare în toată Uniunea Europeană şi nu numai. Aceştia au 
constituit baza celulelor teroriste care au inițiat atacuri sângeroase asupra cetățenilor statelor de 
adopție, aşa cum au demonstrat anchetele desfășurate în urma evenimentelor recente din Franța 
şi Belgia. 

De asemenea, mișcările islamiste radicale s-au înmulţit în lumea musulmană”, dar și în 
rândul imigranţilor musulmani din Occident”. Efortul contra-terorist internaţional ar trebui să 
conveargă în direcția implicării de servicii de informații, de securitate şi a forţelor specializate de 
poliție. De asemenea, considerăm că una dintre măsurile urgente de luat de către statele Uniunii 
Europene este modificarea legilor cu privire la imigrație pentru a îmbunătăţi securitatea internă. 
În acest sens, procedurile de expulzare ar trebui să fie simplificate, cererile de azil politic ar 
trebui să fie analizate mai rapid şi decisiv şi vizele ar trebui să fie refuzate pentru membrii 
grupurilor care folosesc sau sprijină terorismul și pe teroriști, iar, pe de altă parte, sancțiunile 


penale legate de falsul în documente (viză, paşaport etc.) ar trebui înăsprite. 


* Departamentul Apărării al SUA arată că numai în perioada 2014 - martie 2016, au apărut un număr de 8 noi 
organizaţii teroriste islamiste. A se vedea detalii la: Foreign Terrorist Organizations, disponibil online la: 
http://www .state.gov/]/ct/rls/other/des/123085.htm, accesat la 29.03.2016. 

3 A se vedea: Caroline MAY, More than 30 Immigrants Admitted to the U.S. Recently Implicated in Terrorism, 
http://www .breitbart.com/big-government/2015/12/15/30-immigrants-admitted-u-s-recently-implicated-terrorism/; 
Wallid SHOEBAT, BREAKING: 400 More ISIS Terrorist Infiltrated Europe. Trump Was Right. Learn Why It Is 
Impossible To Stop The Bombings Unless We Ban Muslim Immigration Completely, 23 martie 2016, disponibil 
online la: http://shoebat.com/2016/03/23/breaking-400-more-isis-terrorist-infiltrated-europe-trump-was-right-learn- 
why-it-is-impossible-to-stop-the-bombings-unless-we-ban-muslim-immigration-completely/;, Liam STACK, Palko 
KARASZ, How Belgium Became Home to Recent Terror Plots, 23 martie 2016, disponibil online la: 
http://www.nytimes.com/interactive/2015/11/15/world/europe/belgium-terrorism-suspects.html?_r=0, accesat la 
29.03.2016. 

Capitolul 2 
CRIZA NORD-COREEANĂ, ÎNTRE SANCŢIUNI ŞI ESCALADARE 


Dr. Mihai ZODIAN 


Criza programului nuclear nord-coreean a continuat să se intensifice, iar o soluţie de 
durată pare să fie dificil de obţinut, în ciuda demersurilor internaționale întreprinse de marile 
puteri în cadrul Consiliului de Securitate al Organizației Naţiunilor Unite (ONU), dar şi prin alte 
tipuri de practici diplomatice. Regimul de la Phenian a efectuat o serie de teste şi de trageri cu 
rachete balistice, inclusiv una care sugerează capacitatea de a efectua lovituri nucleare la mari 
distante, în timp ce actorii majori au reacționat printr-un amestec de negocieri şi sancțiuni. Cu 
toate acestea, nu este clar dacă nu avem de-a face cu o problematică preponderent regională sau 
cu impact global, în condiţiile în care, deşi evenimentele s-au accelerat odată cu testul nuclear 
din ianuarie 2016 al statului comunist, alte preocupări se află pe agenda mondială. 

Pe 7 februarie, Phenianul a lansat o rachetă balistică destinată, oficial, plasării pe orbită a 
sateliților”. Această tehnologie are o natură duală, civilă şi militară, şi permite dezvoltarea de 
ICBM-uri, misile cu încărcături nucleare capabile să atingă ţinte la distanţe mari, în cazul acesta, 
inclusiv teritoriul american, dacă Coreea de Nord sau alt stat care achiziționează tehnologia 
respectivă deţine un număr suficient de mare de instrumente, de o calitate mulțumitoare. Ca şi în 
cazul producerii de focoase, şi în acest domeniu, Coreea de Nord se loveşte de interdicții 
adoptate de ONU, al cărui regim de neproliferare l-a încălcat şi denunţat, iar acţiunile sale au fost 
urmate de un nou şi previzibil val de proteste şi demersuri diplomatice *. 

Din câte se pare, statul comunist şi-a tensionat şi relaţiile cu partenerii săi tradiţionali, 
Federaţia Rusă şi China, odată cu aceste demersuri, cel puţin la un nivel discursiv şi diplomatic. 
Consiliul de Securitate al Naţiunilor Unite a adoptat o nouă rezoluţie pe 2 martie 2016, 


impunând sancțiuni mai severe, în contextul testelor din ianuarie şi februarie 2016, chiar dacă nu 


%4 Ju-Min Park, Louis Charbonneau, “North Korean rocket puts object into space, angers neighbors, US”, Reuters, 8 
februarie 2016, http://www.reuters.com/article/us-northkorea-satellite-idUSKCNOV GO0H, (accesat aprilie 2016) şi 
CNN Library, “North Korea Nuclear Timeline Fast Facts”, CNN, http://edition.enn.com/2013/10/29/world/ 
asia/north-korea-nuclear-timeline---fast-facts/ (accesat aprilie 2016). 

35 Bruce Bennett, “North Korea rocket launch: Why did Kim fire missile now”, BBC News, 7 februarie 2016, 
http://www.bbc.com/news/world-asia-355 16199 (accesat aprilie 2016); Pak şi Charbonneau, op. cit. 

a găsit un răspuns definitiv la această criză?®. Astfel, transporturile destinate Phenianului pot fi 
inspectate, iar o serie de produse nu pot fi exportate sau importate, potrivit US News, inclusiv 
oţel sau cărbune, o mare problemă fiind că sancțiunile se pot dovedi ineficiente în faţa unui stat 
sau a unei elite puternic motivate, aşa cum sublinia Robert Pape”. 

Regimul condus de Kim Jong-un nu a făcut un pas înapoi şi a continuat inițiativele 
politice şi militare, complicând contextul strategic. Liderul comunist ar fi anunţat, pe 9 martie 
2016, că ţara sa posedă capacitatea de a pregăti focoase nucleare pentru rachete balistice 
intercontinentale (ICBM), aşa numita miniaturizare, în contextul exerciţiilor miliare anuale 
efectuate de Coreea de Sud alături de Statele Unite, potrivit agenţiei Reuters". De asemenea, 
acesta ar fi menţionat şi posibilitatea unor lovituri preventive, într-un contrast aparent cu 
declaraţiile anterioare referitoare la natura defensivă/de descurajare a programului de înarmare 
aflat în curs de desfăşurare“. 

O serie de specialişti americani au anunţat, ulterior, că regimul de la Phenian ar fi 
dezvoltat un nou model de rachetă balistică intercontinentală, KN-14, destinată amplasamentului 
mobil, care, alături de miniaturizare şi un focos, ar oferi un nucleu pentru o eventuală forță de 
descurajare nucleară“. Cu toate acestea, trebuie amintit că pretenţia referitoare la detonarea unei 
arme termonucleare (cu hidrogen) în ianuarie 2016 a fost privită cu scepticism de către experți şi 
decidenţi publici“. Astfel, se poate considera că testele nord-coreene sunt ambigue din 
perspectiva rezultatelor, iar armamentul respectiv ar trebui să fie produs în cantităţi suficiente 
pentru a fi credibil într-o logică a forţei. 

Se configurează un context regional, în care, cel puţin aparent, politicile urmate de 
autorităţile nord-coreene pot stimula o cooperare între Statele Unite şi R. P Chineză pentru 
gestionarea acestei crize internaționale. Inevitabil, în acest context, este reluată întrebarea 
referitoare la stabilitatea şi viitorul regimului de la Phenian, relaţiile cu Coreea de Sud şi Japonia 
sau rolul jucat de Federaţia Rusă în Asia de Nord-Est. Dar, până acum, acţiunile, regimurile şi 


formaturile adoptate în cadrul societăţii internaţionale nu s-au dovedit a fi prea eficiente, în timp 


3% Theresa Welsh, “U. N. Passes Additional Sanctions Against North Korea”, USNews, 2 martie 2016, 
http://www .usnews.com/news/articles/2016-03-02/un-passes-additional-sanctions-against-north-korea (accesat 
aprilie 2016). 

37 Robert A. Pape, “Why Economic Sanctions Do Not Work”, International Security, toamna 1999, p. 4; Jonathan 
Marcus, “Analysis: Do economic sanctions work?”, BBC News, http://www.bbc.com/news/world-middle-east- 
10742109 (accesat aprilie 2016); Theresa Welsh, op. cit.. 

33 Jack Kim, “North Koreas Kim says country has miniaturized nuclear warheads”, Reuters, 
http://w ww .reuters.com/article/us-northkorea-nuclear-kim-idUSKCNOW A2QM, (accesat februarie 2016) CNN 
Library, op. cit.. 

* Theresa Welsh, “North Korea Threatens Nuclear Response to US, South Korea Military Drills”, USNews, 7 
martie 2016, http://www.usnews.com/news/articles/2016-03-07/north-korea-threatens-nuclear-response-to-us-south- 
korea-military-drills, (accesat februarie 2016). 

4 Bill Gertz, “Pentagon confirms New North Korean ICBM”, The Washington Free Beacon, 31 martie 2016, 
http://freebeacon.com/national-security/pentagon-confirms-new-north-korean-icbm/, (accesat februarie 2016). 

4l Vezi informarea din ianuarie 2016 a CSSAS. 


12 


ce statul condus de Kim Jong-un poate utiliza ostilitatea internaţională pentru a încerca să îşi 
consolideze legitimitatea internă, dacă beneficiază de sprijinul funcționarilor şi populaţiei, 
variabile dificil de estimat din exterior şi unele dintre motivele pentru care predicțiile au eşuat, în 
acest caz. 

Sistemul instituţional din acest domeniu este legitim în bună măsură, dar conţine o serie 
de vulnerabilităţi. Tratatul de Neproliferare Nucleară, din care Coreea de Nord făcea parte până 
la denunţarea sa, distingea între două categorii de state, posesoare şi cele care renunţă la 
eventuale programe cu scop militar. Primele promiteau să negocieze „cu bună credinţă” 
dezarmare, iar ultimele, să se angajeze doar în activităţi cu caracter civil, în schimbul unor 
asigurări de securitate. Cum marile puteri continuă să deţină arsenale, în ciuda diverselor 
demersuri diplomatice, iniţiativele în domeniu s-au concentrat, în special, asupra celei de-a doua 
categorii de state“? 

Una dintre punctele slabe acestui regim internaţional o reprezintă absenţa unor proceduri 
şi mijloace de sancţionare specifice. Agenţia Internaţională pentru Energia Atomică are atribuţii 
legate de cooperare şi monitorizare, nu lipsite de propriile lor probleme, însă oricum, mai simple 
decât dilema coerciţiei. Consecința este că fiecare caz de proliferare devine o chestiune politică, 
inducând un anume risc de confuzie în interiorul respectivului sistem normativ”. 

În teorie, Consiliul de Securitate, în cadrul căruia, statele nucleare potrivit NPT sunt 
membri permanenți cu drept de veto, ar trebui să decidă, pe baza împuternicirilor acordate de 
carta Naţiunilor Unite, tipul de măsuri necesare gestionării situaţiilor. Practic, rezultatele devin o 
combinaţie între politica de putere, un anumit respect faţă de reguli şi presiunea publică, ceea ce 
face dificil de stabilit o regulă universală. Contrastul dintre criza legată de intervenţia coaliției 
condusă de Statele Unite împotriva Irakului lui Saddam Hussein din 2003 şi negocierile purtate 
cu Iranul sau tratamentul aplicat Coreii de Nord este ilustrativ. 

Deşi poate slăbi coerenţa normativă a regimului proliferării, contextualizarea poate oferi 
o anumită flexibilitate utilă pentru găsirea unor soluţii pragmatice, menţinând obiectivul general 
al acestui sistem de reguli şi instituţii“. În fond, societatea internaţională este anarhică, nu există 
un echivalent al statelor la nivel global, ceea ce înseamnă că „legile” trebuie adoptate şi aplicate 


de actori, într-un anumit mediu ideatic, iar eficienţa poate contrabalansa vulnerabilitatea de mai 


“ pe larg în Mihai Zodian, “Proliferarea armelor de distrugere în masă”, în Daniel Biro, Relaţiile internaționale 
contemporane. Teme centrale în politica mondială, Polirom, Iaşi, 2013. 

“% Ibidem. 

4 Stephan Haggard, Beth A. Simmons, “Theories of international regimes”, International Organization, nr. 3, 1987, 
p. 496. 

sust5. Cel puţin una dintre teoriile relațiilor internaţionale subliniază această contribuție 


potenţială a marilor puteri, anume şcoala engleză”. 

Contextualizarea a mers mână în mână cu regionalizarea abordărilor crizelor, ambele 
fiind interpretate fie ca o adaptare a societăţii internaţionale sub forma Congreselor, fie ca o 
manifestare a mecanismului de balansare între actorii majori, fie ca o dovadă a pragmatismului“. 
Din nou, negocierile cu Iranul oferă un bun exemplu, deşi aparentul lor succes s-a datorat unei 
implicări masive a administraţiei Obama, consecinţelor războiului din Irak, atitudinilor 
elitelor de la Teheran. 

Nu este însă clar dacă această metodă se dovedeşte la fel de eficientă în toate cazurile. Ea 
a fost destul de criticată în timpul conflictelor din fosta Iugoslavie, despre care se poate afirma că 
au fost oprite odată cu deciziile Statelor Unite şi Alianţei Nord-Atlantice de a interveni, mai 
curând decât prin medierile Grupului pentru Contact, chiar dacă cele din urmă nu au fost lipsite 
de unele consecinţe, mai ales legate de construirea legitimității“®. În schimb, în cazul conflictului 
israeliano-palestinian, viabilitatea acestui tip de cooperare rămâne sub semnul întrebării”. 

Dosarul nuclear nord-coreean a fost, la rândul său, gestionat, într-o anumită perioadă, 
printr-o formulă similară. Intitulată negocierile six-partide, aceasta includea SUA, China, 
Japonia, Federaţia Rusă şi cele două Corei, în speranţa că o abordare regionalistă, în cadrul 
căreia marile puteri să joace un rol important, dar nu exclusiv, va funcţiona mai bine decât una 
globală şi uniformizantă, chiar şi decât unilateralismul, bilateralismul sau decât iniţiativele ad- 
hoc. Cu toate acestea, aşa cum demonstrează situaţia actuală, răspunsul instituțional a fost 
dezamăgitor, deoarece Phenianul nu a renunţat la arsenalul nuclear, iar relațiile politice s-au 
tensionat, în loc de a se relaxa, ca urmare a unui proces diplomatic de „construire a încrederii”, 
aşa cum se spera. 

De ce s-a ajuns la această situație? Din punct de vedere istoric, potrivit informaţiilor 
disponibile public, ca şi în cazul Iranului, urmărind o direcție politică instituită din anii '50, prin 
programul „Atomi contra pace”, NPT şi acordul din 1994 cu Phenianul, potrivit Global Security, 


Statele Unite au încercat să ajungă la o înţelegere multilaterală, începând din 2003, prin care 


* Vezi Hedley Bull, Societatea anarhică, Ştiinţa, Chişinău, 1998. 

“ Ibidem. 

4 Vezi Radu-Sebastian Ungureanu, Securitate, suveranitate şi relaţii internaţionale, Polirom, Iaşi, 2010, pp. 100- 
103. Pentru regionalizarea securităţii, Barry Buzan, Ole Waever, Regions and Powers. The Structure of 
International Security, Cambridge University Press, 2003 şi Andrei Miroiu, Balanţă şi hegemonie, Tritonic, 
București, 2005. 


48 rp; 
Ibidem. 

2 Nimrod Goren, “Revitalising the Middle East Quartet post-Blair?”, Euractiv, 16 octombrie 2015, 
http://www.euractiv.com/section/global-europe/opinion/revitalising-the-middle-east-quartet-post-blair/ (accesat 
aprilie 2016). 

statul comunist să renunţe la componentele militare, in favoarea unor facilități civile”. După o 
serie de demersuri eşuate, în 2007-2008, lucrurile păreau a se îmbunătăți, dar speranțele au fost 
din nou deşarte. 

Coreea de Nord a acceptat atunci să renunțe, treptat, la programul său nuclear, în 
schimbul relaxării sancţiunilor, a unor livrări de combustibil şi demarării unui proces diplomatic 
regional de amploare, care să ducă la normalizarea relaţiilor dintre principalii actori”! Deci, în 
linii mari, au fost respectate principalele recomandări ale specialiştilor în negocieri: implicarea 
tuturor părților interesante, pragmatism, conexarea tematicilor nucleare cu cele politice etc”. 
Discuţiile nu au condus decât la unele acţiuni de prestigiu, iar demersurile nucleare ale 
Phenianului au continuat”. 

Regimul comunist a reluat testele şi a obstrucționat găsirea unei soluţii în cadrul 
negocierilor six-partide, crescând izolarea sa internaţională”“. Statele Unite s-au distanțat de 
politica negocierilor, considerând că nu se poate ajunge la un acord, în condiţiile în care nu se 
poate avea încredere într-unul dintre parteneri”. Ironic, criza de acum s-a declanşat în condițiile 
absenței unor demersuri multilaterale credibile, spre deosebire de cele din anii '90 şi 2000. 

Ceea ce trebuie remarcat este rolul în schimbare deţinut de China în problema coreeană. 
Nu trebuie uitat că, alături de Statele Unite, a reprezentat unul dintre actorii majori în regiune, 
implicarea sa fiind decisivă în conflictul din anii '50 şi rămâne unul dintre puţinii parteneri ai 
regimului de la Phenian. Beijingul este acum unul dintre susţinătorii importanți ai 
multilateralismului regional inițiat de Statele Unite, acţionează pe baza unor motivații complexe, 
în contextul ascensiunii sale economice şi politice din ultimele domenii şi, deşi a adoptat o 
atitudine sceptică față de sancțiuni, pare să îşi nuanţeze poziţia, aşa cum dovedeşte recent 
adoptata rezoluţie a Naţiunilor Unite“. 

Se pare că asistăm la un compromis între universalism, reprezentat prin demersurile 
Consiliului de Securitate al ONU şi regionalism, în sensul în care compromisurile dintre Statele 
Unite şi China sunt fundamentale pentru o acţiune eficientă internațională. Nu este clar dacă 


decidenţii au găsit o soluţie eficientă, cel puţin pe termen mediu şi lung. Aparent, speranţa lor 


50 xx, “Six-party talks”, Global Security, http://www.globalsecurity.org/wmd/world/dprk/6-party.htm (accesat 
aprilie 2016). 

`! Ibidem. 

5 Vezi, de exemplu, Robert O. Keohane, Joseph S. Nye, Putere şi interdependenţă, Polirom, laşi, 2009. 

5 Insook Kim, “The Six-Party Talks and President Obama]s North Korea Policy”, TNI, 1 februarie 2009, 
http://www .nti.org/analysis/articles/obamas-north-korea-policy/ (accesat aprilie 2016). 

5 Olivier Guillard, “What future — in the short term — for the Six Partz Talks”/RIS, 30 iulie 2015, http://www.iris- 
france.org/62099-what-future-in-the-short-term-for-the-six-party-talks/ (accesat aprilie 2016). 

55 xxx “North Korea: Beyond the Six Party Talks”, International Crisis Group, 16 iunie 2015, 
http://www .crisisgroup.org/en/regions/asia/north-east-asia/north-korea/269-north-korea-beyond-the-six-party- 
talks.aspx (accesat aprilie 2016). 

” Samuel S. Kim, „China and the Six Party Talks: The New Turn to Mediation Diplomacy”, International Journal 
of Korean Studies, toamna/iarna 2005. 

este că o combinaţie dintre sancţiuni şi eventuale negocieri ar convinge Phenianul cel puţin să 
evite acţiunile provocatoare, chiar dacă îşi păstrează capacităţile nucleare deţinute. 

În acelaşi timp, unele aspecte ale crizei arsenalului nord-coreean întăresc norma şi 
regimul nonproliferării””. Statele care dezvoltă ilegal acest tip de armament sunt considerate 
paria şi se lovesc de dificultăţi în realizarea altor scopuri potențiale, precum dezvoltarea şi 
bunăstarea. Aceste politici cresc costurile asociate înarmării nucleare şi consolidează 
delegitimarea internațională a respectivului comportament. 

Regionalizarea parțială asigură un anumit „control al pagubelor”, anume ca, indiferent ce 
se va întâmpla, în limite rezonabile, regimul să fie mai puţin afectat de încălcarea principiilor şi 
regulilor pe care se bazează”5. Când un stat respectat din rândul celor aproximativ 30-40 cu 
potenţial nuclear se opune prevederilor NPT şi acordurilor asociate este un tip de situaţie, dar 
alta este situația în care sfidările vin din partea unui actor cu o reputație compromisă în cadrul 
societăţii internaţionale. Prin urmare, temerile legate de un „efect al dominoului” în cazul acestei 
crize par a nu fi justificate. Nu însă fără unele semne de întrebare. La 70 de ani de la Hiroshima 
şi înființarea Organizaţiei Naţiunilor Unite, simplu fapt că nu avem la dispoziție mijloace mai 
eficiente de a trata o situaţie în care un actor mic ignoră regulile ne arată că mai sunt multe 
lucruri de făcut pentru ordonarea minimală a societăţii internaționale. Atât timp cât marile puteri 
depind de arsenalele nucleare pentru asigurarea securităţii lor şi a aliaţilor lor, va exista un 
potenţial de contestare, dar este greu de stabilit cum se poate renunţa la acest tip de armament, 
dacă nu chiar improbabil, în ciuda declaraţiilor şi tratatelor. Din păcate, într-o lume imperfectă 
moral şi politicile urmate vor lăsa de dorit, prin comparaţie cu un ideal. 

În concluzie, criza se escaladează, în condiţiile unor schimbări de putere şi prezenţei unui 
sistem instituţional care, deşi acceptat în general, poate fi contestat din perspectiva legitimităţii 
politicilor nucleare ale marilor puteri şi nu prevede propriile mijloace de sancționare. Măsurile 
adoptate recent se pot dovedi ineficiente dacă Phenianul insistă pentru continuarea programelor 
sale militare. În acelaşi timp, contextualizarea şi regionalizarea pot asigura o limitare a 
consecinţelor politice ale situației, iar sancțiunile se pot dovedi utile în perspectiva unor noi 
negocieri, care, chiar dacă nu reprezintă un panaceu, pot cel puţin obţine un „armistiţiu” până la 


următoarea tensionare a relaţiilor politico-militare. 


S Nina Tannenwald, “The Nuclear Taboo: The United States and the Normative Basis of Nuclear non-Use”, 
International Organization, vara 1999. 
*5 Pentru o analiză a legăturilor tematice, vezi Keohane şi Nye, op. cit. 

Capitolul 3 
CRIZA POLITICĂ DIN REPUBLICA MOLDOVA 


Dr. Cristina BOGZEANU 


Republica Moldova traversează o criză politică de mai bine de 2 ani, ale cărei origini se 
regăsesc în starea precară a economiei moldoveneşti şi în frecventele scandaluri de corupţie. 
Dispariţiei a 1 miliard $ din băncile moldoveneşti, adică a aproape 12% din PIB-ul Republicii 
Moldova, a constituit baza a multiple acuzaţii de corupţie în rândul clasei politice și a generat 


numeroase şi ample proteste de stradă. 


Partid Lider 


Partidul Comunist (PCRM) Vladimir Voronin 


Partidul Democrat (PDM) Marian Lupu 


Partidul Liberal-Democrat (PLDM) | Valeriu Streleţ 


Partidul Liberal (PL) Mihail Ghimpu 
Partidul Socialist (PSRM)” Igor Dodonin 

Demnitate şi Adevăr Andrei Năstase 
Partidul Nostru“ Renato Usatii 


Principalele partide politice din Republica Moldova 


Este o criză al cărei apogeu a fost atins în luna ianuarie 2016. Perioada februarie-martie 
se conturează a fi una de tranziţie, în care se testează viabilitatea soluțiilor politice identificate pe 
parcursul lunii ianuarie. 

Scena politică a Republicii Moldova este caracterizată, în primul rând, de o scindare între 
partidele comuniste, pro-ruse, şi cele pro-europene. După cele mai recente alegeri parlamentare, 
care au avut loc în noiembrie 2014, cele trei partide pro-europene care au intrat în Parlament au 


câştigat 55 din cele 101 locuri. Luptele interne între membrii coaliției au dus la un blocaj 


* Orientare pro-rusă. A făcut parte temporar dintr-o coaliție contra corupției, împreună cu formațiunea Partidul 
Nostru (pro-rus) şi Demnitate şi Adevăr (pro-european), ceea ce a dus la creşterea notabilă a popularității. 
© Orientare pro-rusă. 

legislativ prelungit, determinând instabilitate politică, precum şi colapsul a două guverne, ambele 
conduse de coaliţii pro-europene, formate în jurul Partidului Liberal-Democrat şi a Partidului 
Democrat. Este, de asemenea, perioada în care a fost descoperită dispariția miliardului de dolari 
din băncile moldoveneşti. 

În octombrie 2015, fostul prim-ministru al Republicii Moldova (2009-2013), Vlad Filat 
(Partidul Liberal-Democrat), a fost arestat în contextul dosarului dispariției miliardului de dolari, 
iar prim-ministrul de la acea dată, Valeriu Sterlet (Partidul Liberal-Democrat) a fost forțat să se 
retragă din funcție, la 29 octombrie 2015, în urma votului de neîncredere primit, ceea ce a 
adâncit criza politică de la Chişinău. Conform deciziei Curții Constituţionale, dacă, în termen de 
trei luni de la această dată, nu se forma un nou guvern, preşedintele era obligat să dizolve 
parlamentul şi să convoace alegeri anticipate. 

La 13 ianuarie 2016, 56 de deputați din coaliția parlamentară formată în jurul Partidului 
Democrat l-au propus pe Vlad Plahotniuc, controversat om de afaceri, pentru funcția de prim- 
ministru. Propunerea a fost respinsă de preşedintele Nicolae Timofti din motive de integritate, 
acesta solicitând coaliției să facă o nouă propunere până la data de 14 ianuarie 2016, orele 
12.00. Coaliția îl propune din nou pe Vlad Plahotniuc, determinând astfel escaladarea crizei 
politice, precum şi două mitinguri: unul în sprijinul lui Vlad Plahotniuc în funcția de prim- 
ministru şi unul contra ocupării acestei funcții de omul de afaceri, considerat a avea prea multă 
influență asupra justiției. 

La 15 ianuarie, preşedintele Nicolae Timofiti, l-a desemnat, printr-un decret, pe Pavel 
Filip, ministrul în exercițiu al tehnologiei informaţiei și comunicaţiilor, pentru funcția de 
premier. 

Din 20 ianuarie 2016, funcţia de prim-ministru al Republicii Moldova este ocupată de 
Pavel Filip (Partidul Democrat). Criza politică a Republicii Moldova, care s-a prelungit pe o 
perioadă de peste doi ani, a luat astfel sfârșit. Pavel Filip a fost desemnat prim-ministru cu 
sprijinul unei noi majorități parlamentare conduse de Partidul Democrat şi sprijinită de foşti 
membri ai partidelor de stânga și ai Partidului Liberal-Democrat. Ceilalţi doi contracandidați au 
fost eliminaţi din cauza scandalului încă în plină desfășurare a furtului a 1 miliard $, care se află 
şi la baza crizei politice. 

Totuși, nici faptul că Nicolae Timofti — nealiniat vreunui partid — a refuzat să accepte 
candidatura lui Plahotniuc, nici faptul că l-a desemnat pe Pavel Filip, care vădeşte înclinaţie către 
reformă și pentru o agendă europeană, nu a pus capăt crizei de credibilitate a guvernului de la 
Chişinău. Relația dintre Pavel Filip şi Vlad Plahiotniuc a pus sub semnul îndoielii şi integritatea 
noului prim-ministru. Numirea lui Pavel Filip a însemnat totuși evitarea situației în care ar fi fost 


organizate alegeri anticipate, însă nu a pus capăt protestelor de stradă, asociate, în marea lor 

parte, cu scandalul partidelor şi politicienilor implicați în dispariția miliardului de dolari din 
băncile moldoveneşti. 

Prin urmare, seria de proteste de stradă a continuat. Protestele sunt organizate de două 
mişcări separate — Demnitate şi Adevăr, pe de o pate, şi Partidul Nostru, de cealaltă. Cele două 
alianţe sunt divergente în ceea ce priveşte orientarea — prima este pro-europeană, iar cea de-a 
doua pro-rusă, însă ambele se opun actualului guvern pro-european, pe care îl consideră corupt, 
aservit intereselor oligarhilor, care controlează Republica Moldova, dorind, prin urmare, să fie 
schimbat. La 24 ianuarie 2016, au avut loc din nou ample proteste de stradă. 

La 26 ianuarie 2016, Guvernul României aprobă acordarea primei tranșe de 60 milioane 
$ din împrumutul de 150 milioane de euro Republicii Moldova pentru a opri colapsul economic. 
Transferul acestei prime tranșe este condiționat însă de implementarea unui set de reforme: 
reforma sistemului judiciar, combaterea corupției, proiectarea unui acord pentru un împrumut de 
la FMI, numirea unui nou guvernator al băncii centrale. În perioada 23-29 februarie au avut loc 
o serie de întâlniri între reprezentanți ai FMI cu premierul Republicii Moldova, dar şi cu 
reprezentanţi ai Ministerului Economiei, Banca Naţională şi Ministerului Finanţelor. Întâlnirile 
nu au avut scopul de a negocia un program de asistenţă financiară, ci de a discuta evoluţiile 
economice recente, politicile dezvoltate pentru menţinerea stabilității macroeconomice şi a bunei 
guvernări. 

La 4 martie 2016, Curtea Constituţională a Republicii Moldova a admis o sesizare 
formulată de Partidul Liberal-Democrat, luând decizia ca preşedintele țării să fie ales nu de către 
Parlament, aşa cum se întâmplă în prezent, ci prin vot popular. Următoarele alegeri prezidențiale 
vor avea loc la 30 noiembrie 2016. 

La 27 martie 2016, la aniversarea a 98 de ani de la unirea Basarabiei cu România, mii de 
cetățeni moldoveni au protestat la Chișinău, solicitând unirea cu România, precum şi facilitarea 
condiţiilor pentru obținerea cetățeniei românești și adoptarea de către parlamentele ambelor ţări a 
unor principii de reunificare. 

De asemenea, la această dată, mai multe personalități şi organizații unioniste au deschis 
Sfatul Țării 2, a cărui sarcină este de a elabora strategii și documente cu privire la unirea 
Republicii Moldova cu România. În timpul formării Sfatului Ţării 2, au avut loc două alerte cu 
bombă, una la Gara feroviară și una la Palatul Naţional, ambele dovedite a fi false. 

La 31 martie 2016, Parlamentul Republicii Moldova a votat o declarație controversată 
despre inviolabilitatea suveranităţii, independenţa şi neutralitatea permanentă a Republicii 
Moldova. Caracterul controversat al declarației este dat tocmai de contextul în care actul este 
emis şi anume acela al unor ample proteste de stradă în care cetăţenii moldoveni solicită unirea 


cu România. Declaraţia votată în Parlamentul Republicii Moldova poate fi considerată o 

încercare de a oferi asigurări Moscovei în ceea ce priveşte orientarea Chişinăului, dar şi un 
semnal de alarmă pentru cei care sprijină proiectul reunificării. De asemenea, nu este întâmplător 
faptul că, la 1 aprilie 2016, presa internaţională anunţa încercări ale armatei ruseşti de a face 
recrutări în Transnistria. În acest sens, există opinii conform cărora recrutările făcute de armata 
rusă în stânga Nistrului nu sunt un aspect de noutate, dar au fost aduse în prim-planul ştirilor de 
către adepți ai reunificării cu România, ca o contra-măsură la declaraţia votată de Parlamentul 
Republicii Moldova în 31 martie 2016. 

Un raport din 27 ianuarie 2016, al Transparency International (Corruption Index reflects 
Moldova's disappointing response to corruption), concluziona, în ceea ce priveşte Republica 
Moldova, că fenomenul corupției este în creştere. Având în vedere toate indiciile care arată 
capturarea statului, ignorarea solicitărilor formulate în contextul protestelor de stradă subminează 
dezvoltarea democratică a țării, pune în pericol parcursul european al acesteia și creşte şansele ca 
fenomenul protestelor de stradă să continue şi chiar să se amplifice. 

De asemenea, există şanse ca instabilitatea politică a Republicii Moldova să fie 
valorificată de către Moscova, în special în direcția îndepărtării Republicii Moldova de 
consolidarea relaţiilor cu UE (Moldova a semnat Acordul de Asociere cu UE în cursul anului 
2014). În acest context, Bruxelles ar putea deveni reticent în a acorda ajutor financiar pentru 
membrii Parteneriatului Estic şi ar putea solicita dovezi ale transparenţei. 

Mai mult, scandalul de corupţie este legat de partidele pro-europene, care s-au aflat la 
conducerea Republicii Moldova în toată această perioadă. Prin urmare, una dintre primele 
consecinţe constă în pierderea credibilităţii liderilor pro-europeni, constituindu-se astfel un teren 
propice pentru dezvoltarea curentului pro-rus. De altfel, rezultatele sondajelor electorale realizate 
în luna februarie 2016 confirmă consolidarea poziției aripii de stânga, dominată de socialişti şi de 
partidul fondat de Renato Usatii, în preferințele electoratului. Fenomenul comportă o importanță 
notabilă pentru viitorul parcurs al Republicii Moldova, dacă luăm în calcul că liderul 
socialiștilor, Igor Dodonin, şi-a pronunţat frecvent în contextul crizei politice că își dorește o 
relație prietenească cu Occidentul, dar integrarea în Uniunea Vamală şi Uniunea Eurasiatică, 
considerând Federaţia Rusă a fi principalul partener strategic. 

În ciuda continuării angajamentelor în relaţiile cu UE și în ciuda amplelor proteste prin 
care se solicita reunificarea cu România, în Republica Moldova se amplifică şi o tendinţă de 
apropiere de Moscova. Creşterea sprijinului popular pentru I. Dodonin este doar o parte a acestei 
tendințe. Relevantă, în acest sens, este și vizita ministrului pentru afaceri externe şi integrare 
europeană al Republicii Moldova la Moscova, la scurt timp după votarea declaraţiei privind 


inviolabilitatea, suveranitatea, independenţa şi neutralitatea permanentă a Republicii Moldova. 

Acesta este motivul pentru care capitatele europene au sprijinit noul guvern, în ciuda 
presupoziţiilor de corupție ce planează asupra lor. Deşi noul guvern este suspectat a fi unul 
controlat de Plahotniuc, numirea lui ține, deocamdată, Republica Moldova departe de colapsul 
politic şi economic și de intrarea completă sub influența Moscovei. 

Concomitent, în Transnistria, au fost întreprinse măsuri pentru dezvoltarea relațiilor 
comerciale cu Federaţia Rusă. Transnistria a fost puternic afectată de scăderea exporturilor către 
Republica Moldova şi scăderea prețului energiei electrice pe care Moldova o importă din 


Transnistria, generând o gravă criză economică în republica separatistă. 

Capitolul 4 
RELUAREA ACȚIUNILOR MILITARE ÎN NAGORNO-KARABACH 


Dr. Cristina BOGZEANU 


Nagorno-Karabach este o enclavă localizată în interiorul Azerbaidjanului şi locuită 
majoritar de o populație armeană. La nivel internațional, Nagorno-Karabach este recunoscut ca 
făcând parte din teritoriul naţional al Azerbaidjanului, dar, de facto, este o republică 
independentă, asupra căreia guvernul azer nu a mai exercitat nicio autoritate din 1998. Nagorno- 
Karabach este subiectul unuia din conflictele îngheţate specifice regiunii, Baku şi Erevan 
aflându-se în negocieri de pace de la finalul războiului din Nagorno-Karabach, în 1994. 

Linia de Contact (granița Nagorno-Karabach) a constituit de-a lungul timpului, în mod 
constant, una dintre cele mai periculoase zone militarizate din Europa. 

La 1 aprilie 2016, a fost raportată reluarea activităților militare între forțele armene şi cele 
azere. Ministerul Apărării din Armenia susține că Azerbaidjan a lansat o ofensivă pentru a ocupa 
o serie de teritorii strategice. Cel puţin 30 de soldaţi au fost ucişi de ambele părți în timpul 
schimbului de focuri. 

Reluarea luptelor a atras apeluri din partea comunității internaționale de încetare a 
focului, evenimentul fiind caracterizat drept cea mai dură luptă pe Linia de Contact, din 1994 
până în prezent. 

Motivele pentru care luptele au fost reluate nu au fost încă afirmate, însă redeschiderea 
focului a avut loc în contextul în care președinții Armeniei și Azerbaidjanului au participat la 
Summitul Securităţii Nucleare, la Washington, pe 31 martie 2016. În acest sens, este posibil ca 
decizia Baku de a lansa ofensiva în Nagorno-Karabach să fi venit pe fondul unui eşec al 
Azerbaidjanului de a convinge actorii occidentali să intervină în soluționarea problemei 
republicii separatiste“!. 

Reaprinderea conflictului din Nagorno-Karabach contribuie la destabilizarea regională şi 
are implicaţii strategice majore. În primul rând, acesta ar constitui un context favorabil implicării 


Federației Ruse, având în vedere parteneriatul strategic dintre Moscova şi Erevan (Rusia are o 


&l Richard  Giragosian, Nagorno-Karabakh: The death of diplomacy, 3 aprilie 2016, URL: 
http://www.aljazeera.com/indepth/opinion/2016/04/nagorno-karabakh-death-diplomacy-russia-azerbaijan-armenia- 
160403 105406530.html, accesat la 3 aprilie 2016. 

bază militară pe teritoriul Armeniei), pe de o parte, şi, de cealaltă, faptul că, în ultimii ani, 
Moscova s-a erijat în principalul furnizor de armament al Azerbaidjanului. Astfel, dacă Nagorno- 
Karabach este singura republică separatistă din Caucazul de Sud, în care Rusia nu a trimis trupe 
de menţinere a păcii, escaladarea conflictului în prezent ar constitui un context favorabil în 
această direcţie. În al doilea rând, destabilizarea regiunii ar putea avea consecinţe majore asupra 
fluctuaţiei preţului petrolului, aflată deja la baza unei crize economice a Azerbaidjanului şi a 


creșterii nivelului de nemulțumire în rândul cetăţenilor de rând. 

Capitolul 5 
CRIZA EUROPEANĂ A REFUGIAȚILOR (IV) 


Dr. Alexandra SARCINSCHI 


Lunile februarie şi martie ale anului 2016 au înregistrat o scădere semnificativă a 
numărului zilnic de refugiaţi şi migranţi care au sosit în Europa. Dacă, în urmă cu câteva luni 
(octombrie-noiembrie 2015), era înregistrat, zilnic, un număr de peste 2.000 de sosiri în ţări pe 
ruta Balcanii de Vest (Grecia, Fosta Republică Iugoslavă a Macedoniei, Serbia, Croaţia Ungaria, 
Slovenia şi Austria), ajungând la cifre precum 12.116 sosiri în 7 noiembrie 2015 în partea 
continentală a Greciei, 11.572 sosiri în 9 noiembrie 2015 în FRI Macedonia, 12.616 sosiri în 21 
octombrie în Slovenia, în ultimele două luni ale anului în curs, numărul refugiaților/migranţilor a 


scăzut dramatic (Figura nr. 1). 

Figura nr. 1: Evoluția mediei lunare a refugiaților şi migranţilor sosiți în Europa pe 


ruta Balcanii de Vest în perioada 1 octombrie 2015 - 31 martie 201 6% 


€ Conform analizei datelor statistice publicate de Înaltul Comisariat al ONU pentru Refugiaţi: Europe Refugees and 
Migrants Daily Estimated Arrivals per Country Wester Balkan Route, 01.10.2015-12.04.2016, URL: 
http://hwww .unhcr.org/pages/49c3646c4d6.html. 

O altă rută importantă pe care a fost înregistrat un număr mare de refugiaţi, în special 
comparativ cu aceleaşi luni din anul trecut, este cea mediteraneană. În primele trei luni ale anului 
curent, au sosit în Europa pe această rută peste 170.000 de persoane, dintre care 45% bărbaţi, 
20% femei şi 35% copii. Peste trei sferturi dintre refugiaţi înregistraţi în această perioadă provin 
din ţări precum Siria (43%), Afganistan (23%) şi Irak (14%), după cum demonstrează statisticile 
publicate de Înaltul Comisariat al ONU pentru Refugiaţi (Figura nr. 2), şi au intrat în Grecia 
(153.156 persoane), Italia (19.934 persoane) şi Spania (638 persoane), iar 716 persoane sunt 


declarate decedate sau dispărute. 

Figura nr. 2: Principalele ţări de origine pentru refugiații care 


A ; aa 7 ; A 64 
sosesc în Europa pe ruta mediteraneană (ianuarie-martie 2016) 


Din analiza datelor statistice reiese faptul că, deşi comparativ cu aceeaşi perioadă a anului 
anterior, numărul persoanelor care au formulat cereri de azil a crescut semnificativ, în ultimele 
luni ale lui 2015 (în special octombrie şi noiembrie), lunile februarie şi martie 2016 sunt marcate 
de o scădere dramatică a acestuia, dar valorile sunt mai mari decât cele ale lunilor februarie şi 


martie 2015%. Scăderea numărului de cereri de azil s-a accentuat în a doua parte a lunii martie, 


®& Ibidem. 

“ Ibidem. 

% Baza de date statistice a Înaltului Comisariat al ONU pentru Refugiaţi, URL: http://www.unher.org/pages/ 
49c3646c4d6.html. 

ca urmare a semnării de către UE şi Turcia a unui acord destinat reducerii numărului de imigranţi 
ilegali (semnat la 18.03.2016, în vigoare din 20.03.2016), asupra căruia vom reveni în cele ce 
urmează. 

Perioada analizată (01.02.2016-31.03.2016) debutează cu o modificare, în unele cazuri 
substanţială, a poziţiei statelor membre ale UE faţă de problematica azilului. Astfel, notabilă este 
modificarea adusă de Parlamentul german în luna februarie“, prin care legislaţia în domeniu este 
înăsprită, cu scopul de a grăbi procedurile de azil şi de a uşura modalitatea de deportare a 
migranţilor a căror cerere nu a fost recunoscută de statul german. De asemenea, este prevăzută 
organizarea de noi centre de găzduire, în care doar anumite grupuri de imigranţi vor fi primite, 
iar cererile lor pentru azil vor fi procesate pe parcursul a trei săptămâni, astfel încât să fie mai 
rapid repatriați cei care vin din aşa numitele ţări de origine sigure (adăugarea a trei ţări pe lista 
acestor ţări - Algeria, Maroc şi Tunisia — alături de cele deja definite ca fiind sigure: Bosnia şi 
Herzegovina, Fosta Republică Iugoslavă a Macedoniei, Serbia, Ghana, Senegal”) şi cei ale căror 
cereri nu au fost primite de statul german. O altă măsură ce afectează în special minorii care 
aşteaptă reunirea cu părinţii se referă la instituirea unui timp de aşteptare de doi ani pentru 
reunirea cu familia din Germania. De altfel, Germania este ţara care, în anul trecut, a primit cel 
mai mare număr de azilanti, aproximativ 1,1 milioane, majoritatea provenind din Siria“. 

O lună mai târziu, la începutul lui martie 2016, Germania şi Italia, prin intermediul 
miniştrilor de interne, au transmis Comisiei Europene o cerere pentru implementarea la nivelul 
UE a unui sistem de înregistrare a migranţilor şi pentru armonizarea procedurilor de selecție a 
drepturilor pentru azilanți. Printre principalele măsuri solicitate de cei doi miniştri sunt, pe de o 
parte, securizarea graniţelor externe ale Uniunii pentru a reduce fluxul iar, pe altă parte, 
repartizarea refugiaților pe teritoriul UE pe baza unui set de cote anuale”, în condiţiile în care 
ţări precum Republica Cehă, Polonia, Slovacia şi Ungaria constituie cea mai puternică opoziţie la 
planurile europene de transfer a azilanţilor care intră prin sudul Europei. În plus, Finlanda şi 
Suedia au anunţat, în aceeaşi perioadă, că intenţionează să deporteze zeci de mii de azilanţi ale 
căror cereri au fost refuzate: Finlanda — aproximativ 20.000 de azilanţi care vor fi repatriați din 


cei 32.000 care au sosit în această ţară în anul 2015, Suedia — între 60.000 şi 80.000 de persoane 


% DW, German cabinet approves asylum legislation package, URL: http:/hwww.dw.com/en/german-cabinet- 

approves-asylum-legislation-package/a-19021974, 03.02.2016 şi DW, German Parliament approves stricter asylum 

regulations, URL:  http://www.dw.com/en/german-parliament-approves-stricter-asylum-regulations/a-19072311, 

25.02.2016. 

S European Commission, An EU „Safe Countries of Origin” List, URL: http://ec.europa.eu/dgs/home-affairs/ what- 

we-do/policies/european-agenda-migration/background-information/docs/ 2_eu_safe_countries _of_ origin_en.pdf. 
Ibidem. 

© Preluare REUTERS, Germany And Italy Demand EU Scrap First Safe Country Asylum Rule And Create 

‘Relocation System’, URL: http://www.breitbart.com/london/2016/03/05/germany-and-italy-demand-eu-scrap-first- 

safe-country-asylum-rule-and-create-relocation-system/, 05.03.2016. 

ale căror cereri de azil au fost respinse în vor fi deportate, din totalul de 163.000 de cereri primite 
în anul trecut”. 

Fluxul masiv de imigranţi de pe ruta mediteraneană a determinat NATO ca, la începutul 
lunii februarie, să trimită patrule navale şi supraveghere aeriană pentru a descuraja 
contrabandiştii, dar şi pentru a strânge informaţii şi a monitoriza fluxul migratoriu de-a lungul 
coastei greceşti şi a celei turce. În aceeaşi perioadă, şefii serviciilor polițienești din Austria, 
Croaţia, Fosta Republică Iugoslavă a Macedoniei, Serbia şi Slovenia au anunţat un acord comun 
pentru înregistrarea migranţilor şi refugiaților la graniţa dintre Macedonia şi Grecia, precum şi 
furnizarea de transport către Austria a migranţilor şi refugiaților selecționați. 

O lună mai târziu, acordul semnat de UE şi Turcia pentru reducerea, chiar stoparea, 
fluxului de migraţie ilegală a stârnit o serie de controverse în ceea ce priveşte drepturile omului. 
În linii mari, acordul prevede ca toate persoanele care nu au dreptul la protecţie internaţională în 
Grecia să fie returnate în Turcia conform Acordului de readmisie semnat de aceste două ţări în 
urmă cu 14 ani, cu alte cuvinte, migranţii ilegali sosiți în Grecia via Turcia vor fi returnaţi în 
aceasta din urmă, cu scopul închiderii rutelor migrației ilegale şi deschiderii căilor legale de 
obţinere a azilului. În schimb, statele membre UE vor accepta câte un refugiat sirian din Turcia, 
ţară în care se află circa 2,6 milioane de refugiaţi sirieni, pentru fiecare dintre cei returnaţi şi vor 
grăbi procesul de liberalizare a vizelor pentru cetăţenii turci. Conform acestui acord, oficialii 
europeni prognozează ca, până la mijlocul lunii mai 2016, să fie realizate cel puţin 20.000 de 
cazuri de relocări'!. Principala critică la adresa acestui acord este formulată de organizaţiile 
umanitare, în special Amnesty International, şi se referă la faptul că scopul oficialilor europeni 
este să ţină problema refugiaților la periferia Europei. 

Acest acord a fost convenit într-un context în care ţările europene aflate pe ruta spre 
Austria şi-au închis deja graniţele pentru refugiați — Macedonia (graniţa cu Grecia), Serbia, 
Croaţia, Slovenia şi chiar Austria —, ruta balcanică devenind, astfel, inoperabilă. Această situaţie 
va determina creşterea fluxului de refugiați pe ruta est-mediteraneană, spre Italia (Turcia-Grecia- 
Italia), unde, în primele două luni ale anului a fost înregistrat un număr de 122.877 refugiaţi, 
dintre care 58.871 din Siria, 31.936 din Afganistan şi 21.095 din Irak”. De asemenea, Bulgaria a 
anunţat, la sfârşitul lunii martie, că va închide graniţa cu Grecia, iar aceasta din urmă se află în 
prezent într-o criză accentuată. În acest sens, Comisia Europeană a decis alocarea pentru Grecia 
a unui ajutor umanitar de urgență de 700 de milioane de euro pentru următorii trei ani 


(adăposturi, mâncare şi îngrijirea migranţilor), iar Înaltul Comisariat al ONU pentru Refugiaţi a 


70 qh; 
Ibidem. 

7! European Council, EU-Turkey statement, 18.03.2016, URL: http://www.consilium.europa.eu/en/press/press- 

releases/2016/03/18-eu-turkey-statement/ 

7? FRONTEX, Migratory routes map, URL: http://frontex.europa.eu/trends-and-routes/migratory-routes-map/. 

propus un plan de măsuri care include sprijin acordat acesteia pentru a gestiona urgenţa 
umanitară. Planul, prezentat la începutul lunii martie la Reuniunea şefilor de stat şi de guvern din 
UE şi Turcia, mai include următoarele măsuri: 

- aplicarea integrală a aşa-numitei abordări „hot spot” şi relocarea solicitanților de azil din 
Grecia şi Italia; 

- returnarea persoanele care nu se califică pentru activitatea de protecţie a refugiaților, 
inclusiv în baza acordurilor de readmisie existente, ceea ce a fost realizat ulterior prin acordul 
dintre UE şi Turcia; 

- asigurarea respectării tuturor directivelor UE în materie de azil între statele membre; 

- asigurarea mai multor căi sigure şi legale pentru refugiaţi să călătorească în Europa în 
cadrul programelor gestionate (umanitare, sponsorizări private, reunificarea familiei, burse 
pentru studenţi şi programele de mobilitate a muncii), pentru a reduce şi chiar elimina migraţia 
ilegală; 

- protecţia persoanelor în faţa riscurilor fizice, protecţia copiilor neînsoțiţi, măsuri de 
prevenire şi combatere a violenţei sexuale, discriminare de gen, îmbunătăţirea operaţiunilor de 
căutare şi salvare pe mare, combaterea traficului de fiinţe umane, precum şi combaterea 
xenofobiei şi a rasismului în ceea ce priveşte refugiații şi migranţii; 

- dezvoltarea la nivel european a unor sisteme de responsabilitate pentru solicitanții de 
azil, inclusiv crearea de centre de înregistrare în principalele ţări de sosire, precum şi înfiinţarea 
unui centru de distribuire a cererilor de azil într-un mod echitabil între statele UE”. 

Aceste evenimente au creat mediul oportun pentru aducerea în discuţie a potențialității 
renunţării la spaţiul Schengen, însă analizele au demonstrat că o asemenea decizie ar determina 
costuri economice şi financiare mult mai mari decât cele corelate gestionării crizei refugiaților. 
Deocamdată, a fost reintrodus temporar controlul la frontierele interne, după cum urmează: 

- Austria: 16 noiembrie 2015 — 16 martie 2016, la toate tipurile de frontieră, în special la 
frontiera terestră dintre Slovenia şi Austria; 

- Belgia: 24 martie — 12 aprilie 2016; 

- Danemarca: 4 ianuarie — 3 mai 2016, la toate tipurile de frontieră, în special la 
frontierele maritime şi terestre cu Germania; 

- Franţa: 13 noiembrie 2015 — 26 aprilie 2016, la toate tipurile de frontieră; 

- Germania: 14 noiembrie 2015 — 13 mai 2016, la toate tipurile de frontieră, în special la 


frontiera terestră dintre Germania şi Austria; 


7 UNHCR, Stabilizing the situation of refugees and migrants in Europe, Proposals to the Meeting of EU Heads of 
State or Government and Turkey on 7 March 2016, URL: http://www.unhcer.org/56d94f7e9.html. 

- Norvegia: 15 ianuarie — 15 martie 2016, la toate tipurile de frontieră, în special în 
porturile cu legătură între frontierele interne; 

- Suedia: 10 ianuarie — 9 martie 2016, la toate tipurile de frontieră, în special în porturile 
sudice şi vestice şi podul Oresund Bridge între Danemarca şi Suedia”?. 

În ceea ce priveşte România, la începutul lunii martie au sosit la Centrul Regional de 
Cazare şi Proceduri pentru Solicitanţii de Azil din Galaţi primii refugiaţi repartizaţi României 
conform cotelor obligatorii agreate la finalul anului trecut de liderii europeni, ce prevăd ca ţara 
noastră să primescă în următorii doi ani un număr de 6.205 refugiați”. 

În ansamblu, deşi în lunile februarie şi martie 2016 a fost înregistrat un număr mai mic de 
refugiaţi/imigranţi, respectiv, de cereri de azil decât în lunile anterioare, nu putem aprecia că 
această tendinţă va fi păstrată. Închiderea rutei balcanice şi acordul UE-Turcia vor determina, pe 
de o parte, folosirea unor noi rute pentru refugiaţi/imigranţi ilegali şi, pe de altă parte, vor crea 
oportunităţi de dezvoltare a noi reţele de trafic de fiinţe umane. În acest context, rolul 


FRONTEX va spori, iar UE va fi obligată să operaționalizeze acordurile de readmisie existente. 


74 Conform Ministerului Afacerilor Interne/Schengen Romania, URL:  http://www.schengen.mai.gov.ro/ 


index09.htm. 
% DC News, Primii refugiați ajung joi, 3 martie, în România, 02.03.2016, Url: http://www.denews.ro/primii- 
refugia-i-ajung-maine-in-romania_498912.html. 

